Likumprojekts

**Grozījumi Latvijas Administratīvo pārkāpumu kodeksā**

Izdarīt Latvijas Administratīvo pārkāpumu kodeksā šādus grozījumus:

1. Izteikt 23. panta pirmās daļas 6. punktu šādā redakcijā:

„6) tiesību atņemšana ieņemt noteiktus amatus komercsabiedrībās;”

2. 24. panta pirmajā daļā:

izslēgt aiz vārdiem „personai piešķirto speciālo tiesību atņemšanu” vārdus „kā arī tiesību atņemšanu ieņemt noteiktus amatus vai tiesību atņemšanu veikt zināma veida vai visu veidu komercdarbību”

papildināt aiz vārdiem „kuģa vadīšanas tiesības” ar vārdiem „tiesību atņemšanu ieņemt noteiktus amatus komercsabiedrībās”.

**3. Papildināt 26.panta pirmo daļu aiz vārdiem „izņemot šā kodeksa” ar skaitli un vārdiem „41.panta otrajā, trešajā un piektajā daļā,”.**

4. Izteikt 29.1 pantu šādā redakcijā:

„**29.1 pants. Tiesību atņemšana ieņemt noteiktus amatus komercsabiedrībās**

Tiesības ieņemt noteiktus amatus komercsabiedrībās var atņemt uz laiku no viena gada līdz trim gadiem.

Lēmumā norāda amatus, kurus personai ir aizliegts ieņemt.”

5. 41. pantā:

izteikt otrās daļas sankciju šādā redakcijā:

**„uzliek naudas sodu darba devējam – fiziskajai personai vai amatpersonai no simt līdz trīssimt piecdesmit latiem vai valdes loceklim no septiņsimt piecdesmit līdz trīstūkstoš latiem”;**

izteikt trešās daļas sankciju šādā redakcijā:

" **uzliek naudas sodu darba devējam – fiziskajai personai vai amatpersonai no trīssimt līdz četrsimt latiem vai valdes loceklim no sešsimt līdz trīstūkstoš latiem”;**

izteikt ceturtās daļas sankciju šādā redakcijā:

„uzliek naudas sodu darba devējam – fiziskajai personai, amatpersonai vai valdes loceklim no divsimt piecdesmit līdz piecsimt latiem, valdes loceklim atņemot tiesības ieņemt noteiktus amatus komercsabiedrībās vai bez tā”;

izteikt piektās daļas sankciju šādā redakcijā:

„uzliek naudas sodu darba devējam – fiziskajai personai, amatpersonai no četrsimt līdz piecsimt latiem, vai valdes loceklim no tūkstoš piecsimt līdz četrtūkstoš latiem, atņemot tiesības ieņemt noteiktus amatus komercsabiedrībās vai bez tā”.

6. Izteikt 41.5 panta piektās daļas sankciju šādā redakcijā:

„uzliek naudas sodu darba devējam – fiziskajai personai, amatpersonai vai valdes loceklim no četrsimt līdz piecsimt latiem, valdes loceklim atņemot tiesības ieņemt noteiktus amatus komercsabiedrībās vai bez tā”.

7. Izteikt 41.6 panta ceturtā daļas sankciju šādā redakcijā:

„uzliek naudas sodu fiziskajai personai vai valdes loceklim no četrsimt līdz piecsimt latiem, atņemot valdes loceklim tiesības ieņemt noteiktus amatus komercsabiedrībās vai bez tā”.

8. Izteikt 80.2 panta sankciju šādā redakcijā:

„uzliek naudas sodu fiziskai personai no piecdesmit līdz trīssimt latiem, konfiscējot pie pārkāpēja atrastās nelikumīgi iegūtās zivis vai citus ūdens dzīvniekus, vai uzliek naudas sodu valdes loceklim no piecdesmit līdz trīssimt latiem, atņemot tiesības ieņemt noteiktus amatus komercsabiedrībās vai bez tā”.

9. Izteikt 84. panta pirmās daļas sankciju šādā redakcijā:

„uzliek naudas sodu fiziskai personai vai valdes loceklim no simt piecdesmit līdz tūkstoš latiem, atņemot valdes loceklim tiesības ieņemt noteiktus amatus komercsabiedrībās vai bez tā”.

10. 84.1 pantā:

izteikt pirmās daļas sankciju šādā redakcijā:

„uzliek naudas sodu fiziskām personām vai valdes loceklim no simt līdz trīssimt latiem, atņemot valdes loceklim tiesības ieņemt noteiktus amatus komercsabiedrībās vai bez tā”;

izteikt otrās daļas sankciju šādā redakcijā:

„uzliek naudas sodu fiziskām personām vai valdes loceklim no divsimt piecdesmit līdz piecsimt latiem, atņemot valdes loceklim tiesības ieņemt noteiktus amatus komercsabiedrībās vai bez tā”.

11. 87.1 pantā:

izteikt ceturtās daļas sankciju šādā redakcijā:

„uzliek naudas sodu amatpersonaivai valdes loceklim no piecdesmit līdz piecsimt latiem, atņemot valdes loceklim tiesības ieņemt noteiktus amatus komercsabiedrībās vai bez tā”;

izteikt astotās daļas sankciju šādā redakcijā:

„uzliek naudas sodu amatpersonaivai valdes loceklim no tūkstoš līdz piectūkstoš latiem, atņemot valdes loceklim tiesības ieņemt noteiktus amatus komercsabiedrībās vai bez tā”;

izteikt devītās daļas sankciju šādā redakcijā:

„uzliek naudas sodu amatpersonai vai valdes loceklim no divsimt līdz trīstūkstoš latiem, atņemot valdes loceklim tiesības ieņemt noteiktus amatus komercsabiedrībās vai bez tā”.

12. Papildināt 103.3 pantu ar devīto daļu šādā redakcijā:

„Par šā panta piektajā daļā paredzētajiem pārkāpumiem, ja tie izdarīti atkārtoti gada laikā pēc administratīvā soda uzlikšanas, -

uzliek naudas sodu valdes loceklim no divsimt piecdesmit līdz piecsimt latiem, atņemot tiesības ieņemt noteiktus amatus komercsabiedrībās vai bez tā, bet juridiskajām personām konfiscē pārtiku vai bez konfiskācijas”.

13. 152. pantā:

izteikt ceturtās daļas sankciju šādā redakcijā:

„uzliek naudas sodu fiziskām personām vai valdes loceklim no piecdesmit līdz tūkstoš latiem, atņemot valdes loceklim tiesības ieņemt noteiktus amatus komercsabiedrībās vai bez tā”;

izteikt septītās daļas sankciju šādā redakcijā:

„uzliek naudas sodu fiziskajām personām vai valdes loceklim no piecdesmit līdz piecsimt latiem, atņemot valdes loceklim tiesības ieņemt noteiktus amatus komercsabiedrībās vai bez tā”.

14. Izteikt 155.11 panta ceturtās daļas sankciju šādā redakcijā:

„uzliek naudas sodu valdes loceklim no simts līdz piecsimt latiem, atņemot tiesības ieņemt noteiktus amatus komercsabiedrībās vai bez tā”.

15. Izteikt 156.4 panta otrās daļas sankciju šādā redakcijā:

„uzliek naudas sodu fiziskai personaivai valdes loceklim no divsimt līdz divsimt piecdesmit latiem, atņemot valdes loceklim tiesības ieņemt noteiktus amatus komercsabiedrībās vai bez tā”.

17. Izteikt 160.1 panta otrās daļas sankciju šādā redakcijā:

„uzliek naudas sodufiziskai personai vai valdes loceklim līdz simt latiem, atņemot valdes loceklim tiesības ieņemt noteiktus amatus komercsabiedrībās vai bez tā”.

18. Izteikt 166.2 panta sankciju šādā redakcijā:

„uzliek naudas sodu fiziskajām personām no divsimt līdz piecsimt latiem vai uzliek naudas sodu valdes loceklim no divsimt līdz piecsimt latiem, atņemot tiesības ieņemt noteiktus amatus komercsabiedrībās vai bez tā, un juridiskajām personām konfiscē administratīvā pārkāpuma priekšmetus un izdarīšanas rīkus vai bez konfiskācijas”.

19. Izteikt 166.3 pantu šādā redakcijā:

„**166.3 pants. Ziņu un dokumentu iesniegšanas Uzņēmumu reģistram noteikumu pārkāpšana**

Par normatīvajos aktos noteikto ziņu vai dokumentu neiesniegšanu Uzņēmumu reģistram vai neiesniegšanu normatīvajos aktos noteiktajos termiņos, -

izsaka brīdinājumu vai uzliek naudas sodu no piecdesmit līdz trīssimt latiem.

Par tādiem pašiem pārkāpumiem, ja tie izdarīti atkārtoti gada laikā pēc administratīvā soda uzlikšanas, -

uzliek naudas sodu no simt piecdesmit līdz piecsimt latiem.”

20. Izteikt 166.6 panta otrās daļas sankciju šādā redakcijā:

„uzliek naudas sodu fiziskajām personām vai valdes loceklim no simt līdz divsimt piecdesmit latiem, atņemot valdes loceklim tiesības ieņemt noteiktus amatus komercsabiedrībās vai bez tā”.

21. Izteikt 166.7 panta sankciju šādā redakcijā:

„uzliek naudas sodu fiziskajām personām vai valdes loceklim līdz piecsimt latiem, atņemot tiesības ieņemt noteiktus amatus komercsabiedrībās vai bez tā”.

22. Izteikt 166.35 panta sankciju šādā redakcijā:

„uzliek naudas sodu fiziskai personai vai valdes loceklim no divsimt līdz piecsimt latiem, atņemot valdes loceklim tiesības ieņemt noteiktus amatus komercsabiedrībās vai bez tā”.

23. Izteikt 166.36 panta sankciju šādā redakcijā:

„uzliek naudas sodu fiziskajām personām vai valdes loceklim no piecdesmit līdz piecsimt latiem, atņemot valdes loceklim tiesības ieņemt noteiktus amatus komercsabiedrībās vai bez tā."

24. 189. pantā:

izteikt otrās daļas sankciju šādā redakcijā:

„uzliek naudas sodu fiziskajām personām vai valdes loceklim no simt līdz trīssimt latiem, atņemot valdes loceklim tiesības ieņemt noteiktus amatus komercsabiedrībās vai bez tā”;

izteikt trešās daļas sankciju šādā redakcijā:

„uzliek naudas sodu fiziskajām personām vai valdes loceklim no trīssimt līdz piecsimt latiem, atņemot valdes loceklim tiesības ieņemt noteiktus amatus komercsabiedrībās vai bez tā”.

25. Aizstāt 210. panta pirmajā daļā skaitļus un vārdus „156.4 panta otrajā daļā” ar skaitļiem un vārdu „156.4 pantā”.

26. Svītrot 213.pantā skaitļus un vārdus „156.4 panta otrajā daļā”, „160.1 panta otrajā daļā” un „166.3”.

27. Papildināt kodeksu ar 214.3 pantu šādā redakcijā:

„**214.3 pants. Uzņēmumu reģistrs**

Uzņēmumu reģistrs izskata šā kodeksa 166.3 pantā paredzētās administratīvo pārkāpumu lietas.

Izskatīt administratīvo pārkāpumu lietas un uzlikt administratīvos sodus Uzņēmumu reģistra vārdā ir tiesīgi galvenais valsts notārs un valsts notārs.

Sastādīt administratīvā pārkāpuma protokolu par administratīvo pārkāpumu, kura izskatīšana ir Uzņēmumu reģistra kompetencē var valsts notārs”.

28. Aizstāt 215.1 pantā skaitļus un vārdus „156.4 panta pirmajā daļā” ar skaitļiem un vārdu „156.4 pantā” un skaitļus un vārdus „160.1 panta pirmajā daļā” ar skaitļiem un vārdu „160.1 pantā”.

29. Papildināt pārejas noteikumus ar 19.punktu šādā redakcijā:

„19. Administratīvo pārkāpumu lietās, kuras par kodeksa 41.panta ceturtajā un piektajā daļā, 41.5 panta piektajā daļā, 41.6 panta ceturtajā daļā, 80.2 pantā, 84.panta pirmajā daļā, 84.1 panta pirmajā un otrajā daļā, 87.1panta ceturtajā, astotajā un devītajā daļā, 152.panta ceturtajā un septītajā daļā, 155.1 panta ceturtajā daļā, 156.panta otrajā daļā, 160.1panta otrajā daļā, 166.6 panta otrajā daļā, 166.7 pantā, 166.35 pantā, 166.36pantā 183.pantā, 189.panta otrajā un trešajā daļā noteiktajiem pārkāpumiem uzsāktas līdz 2012.gada 1.janvārim, piemēro tās sankcijas, kādas bija spēka lietvedības uzsākšanas brīdī.”

30. Papildināt pārejas noteikumus ar 20. punktu šādā redakcijā:

„20. Šī kodeksa 156.4 panta otrajā daļā, 160.1 panta otrajā daļā un 166.3 pantā minētās administratīvo pārkāpumu lietas, kuras līdz 2012.gada 1.janvārim nosūtītas lēmuma pieņemšanai rajona(pilsētas) tiesai, turpina izskatīt rajona(pilsētas) tiesa.”

Tieslietu ministra vietā

aizsardzības ministrs A.Pabriks

25.08.2011. 140:30

1 353

A. Smiltēna

67036937, [Anda.Smiltena@tm.gov.lv](mailto:Anda.Smiltena@tm.gov.lv)